M88 is een van die 15 Messier-voorwerpe wat tot die nabygeleë Virgo-sterrestelselswerm behoort. Die sterrestelsel kan op ’n hoogs elliptiese wentelbaan wees wat dit na die middel van die swerm laat beweeg waar die reuse- elliptiese stelsel Messier 87 hom bevind. Dit is tans sowat 0,3–0,48 miljoen parsek van die middel af en sal in sowat 200-300 miljoen jaar die naaste aan die kern kom. Sy beweging deur die Virgo-swerm veroorsaak ’n druk wat die buitenste gebied van neutrale waterstof stroop.